Pfizer ยักษ์ใหญ่แห่งวงการยา ฝ่าภาวะตลาดผันผวน
15 พฤษภาคม 2565

Pfizer ยักษ์ใหญ่แห่งวงการยา ฝ่าภาวะตลาดผันผวน
ท่ามกลางตลาดผันผวนในปัจจุบัน ไม่ว่าจะเป็นความตรึงเครียดระหว่างสงครามยูเครนและรัสเซีย การขึ้นดอกเบี้ยที่อาจจะมากกว่าที่ตลาดคาด สภาวะเงินเฟ้อที่ทำให้อำนาจซื้อของผู้บริโภคลดลง โดยปัจจัยต่างๆ นี้ทำให้ตลาดหุ้นเผชิญกับความเสี่ยงที่สูง อย่างไรก็ดี การลงทุนในสินค้าจำเป็นอย่างยารักษาโรค ซึ่งเป็นหนึ่งในกลุ่มที่ทนทานต่อภาวะวิกฤต และเป็นหนึ่งในกลุ่มหุ้นที่จ่ายปันผลสม่ำเสมอเป็นอีกหนึ่งทางเลือกในการลงทุน เพื่อควบคุมความเสี่ยงและลดความเสียหายจากพอร์ตการลงทุนได้ในสภาวะตลาดที่เผชิญกับความไม่แน่นอนได้เช่นกัน
Pfizer – หนึ่งในบริษัทยาที่ใหญ่ที่สุดในโลกสัญชาติอเมริกันก่อตั้งโดยนักธุรกิจชาวเยอรมันชื่อชาร์ล ไฟเซอร์ เมื่อปี 1849 (สำนักงานใหญ่อยู่ที่นครนิวยอร์ก ประเทศสหรัฐอเมริกา) โดยมียาที่มีชื่อเสียงและได้รับการยอมรับในวงการแพทย์อย่างมาก ได้แก่ Lipitor (Atorvastatin) ยาลดคอเลสเตอรอลที่ขายดีที่สุดในโลก, Fluconazole ยาต้านเชื้อรา, Celebrex ยาแก้ปวด และ Viagra ยากระตุ้นสมรรถภาพทางเพศที่ได้รับความนิยมอย่างสูง รายได้ยอดขายของผลิตภัณฑ์ในกลุ่ม Pfizer 52% มาจากประเทศสหรัฐฯ , 20% ประเทศในกลุ่มกำลังพัฒนา, 19% ในยุโรป และ 10% มาจาก Rest of the World
การเข้าซื้อกิจการ Biohaven Pharmaceutical
เมื่อวันที่ 10/05/2022 Pfizer ได้มีการประกาศเข้าซื้อกิจการ Biohaven Pharmaceutical (BHVN US) บริษัทชื่อดังด้านการผลิตยาแก้ปวดไมเกรน Nurtec ODT ด้วยมูลค่า USD11.6 billion ถือเป็นการเข้าซื้อกิจการในธุรกิจ Pharmaceutical ที่ใหญ่ที่สุดนับตั้งแต่ปี 2016 ซึ่งเป็นการเสริมพอร์ตการลงทุนด้านยารักษาโรค หลังบริษัทคาดการณ์รายได้จากวัคซีน COVID-19 อาจลดลงหลังจากสร้างกระแสเงินสดให้บริษัทกว่า USD32 billion โดยหลังจาก Pfizer ประกาศเข้าซื้อกิจการ Biohaven ทำให้ราคาหุ้นของ Biohaven ปิดพุ่งกว่า 68% และบริษัทคาดว่า Nurtec ODT จะสามารถทำยอดขายได้มากกว่า USD4 billion ภายในปี 2030 (รายงานยอดขายล่าสุดในปี 2021 อยู่ที่ $462.5 million)
ณ ปัจจุบัน Pfizer มีมูลค่าตลาด (Market Cap) อยู่ที่ USD 279.51 Billion ปัจจุบันซื้อขายที่ P/E 10.31 เท่า มี Dividend Yield อยู่ที่ 3.23% โดยปัจจุบันราคาล่าสุดอยู่ที่ USD49.49 (YTD -16.19%) (อ้างอิงข้อมูลจากเมื่อวันที่ 10/05/2022)
ปัจจัยที่นักลงทุนต้องติดตาม
-การมีโรคระบาดเกิดขึ้นอย่างไวรัส COVID-19 ทำให้ผู้ผลิตวัคซีนต้องเร่งคิดค้นและพัฒนาวัคซีนใหม่ๆ ตลอดเวลาเพื่อต่อต้านกับสายพันธุ์ใหม่ๆ ที่อาจจะเกิดขึ้นในอนาคต และเพื่อสร้างภูมิคุ้มกันหมู่ (Herd Immunity) ด้วยการฉีดกระตุ้นภูมิคุ้มกัน ซึ่งทำให้วัคซีน รวมถึงกลุ่มยารักษาโรคกลายเป็นสินค้าจำเป็นในทุกช่วงเวลาของชีวิต
-ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) หุ้นปลอดภัยคือหุ้นที่สามารถทดทานต่อความไม่แน่นอนภายใต้สถานการณ์ในปัจจุบันซึ่งคือหุ้นในกลุ่ม Healthcare เพราะว่ามีรายได้ที่แน่นอน มีปัจจัยบวกในอนาคต และปัจจุบันเป็นหุ้นที่มี Valuation ที่ไม่แพงและจ่ายปันผลสม่ำเสมอ
Investor Tips
Pfizer (PFE US) – จดทะเบียนซื้อขายในตลาดหลักทรัพย์ New York Stock Exchange, ประเทศอเมริกา ซึ่งใช้ Ticker Code ในการซื้อขายว่า “PFE US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Pfizer
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp